ระเบียบสํานักงาน ก.พ.ว่าด้วยข้อมูลข่าวสารของสํานักงาน ก.พ.พ.ศ. 2561-------------------------- โดยที่เป็นการสมควรปรับปรุงกฎหมายว่าด้วยการจัดให้มีข้อมูลข่าวสารสําหรับให้ประชาชน เข้าตรวจดู และกฎหมายว่าด้วยการเข้าตรวจดูข้อมูลข่าวสารของราชการ โดยรวมเป็นกฎหมาย ฉบับเดียวกัน เพื่อรักษาความปลอดภัยของข้อมูลข่าวสารของราชการและความเป็นระเบียบเรียบร้อย ในการให้ประชาชนเข้าตรวจดูข้อมูลข่าวสาร อาศัยอํานาจตามความในมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 เลขาธิการ ก.พ. จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบสํานักงาน ก.พ. ว่าด้วยข้อมูลข่าวสารของสํานักงาน ก.พ.พ.ศ. 2561"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก (1) ระเบียบสํานักงาน ก.พ. ว่าด้วยการจัดให้มีข้อมูลข่าวสารสําหรับให้ประชาชนเข้าตรวจดู พ.ศ. 2554 และที่แก้ไขเพิ่มเติม (2) ระเบียบสํานักงาน ก.พ. ว่าด้วยการเข้าตรวจดูข้อมูลข่าวสารของราชการ พ.ศ. 2554 และที่แก้ไขเพิ่มเติม บรรดาระเบียบ ข้อบังคับ และคําสั่งอื่นใดของสํานักงาน ก.พ. ในส่วนที่กําหนดไว้แล้ว ในระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้ "ข้อมูลข่าวสารของสํานักงาน ก.พ." หมายความว่า ข้อมูลข่าวสารตามกฎหมายว่าด้วย ข้อมูลข่าวสารของราชการที่อยู่ในความครอบครองหรือควบคุมดูแลของสํานักงาน ก.พ. "หน่วยงานในสังกัด" หมายความว่า หน่วยงานที่ปรากฏตามกฎกระทรวงแบ่งส่วนราชการ ของสํานักงาน ก.พ. รวมทั้งหน่วยงานที่จัดตั้งขึ้นเป็นการภายในที่ครอบครองหรือควบคุมดูแล ข้อมูลข่าวสารของสํานักงาน ก.พ. "คณะกรรมการ" หมายความว่า คณะกรรมการข้อมูลข่าวสารของสํานักงาน ก.พ. "เจ้าหน้าที่" หมายความว่า ข้าราชการของสํานักงาน ก.พ. ซึ่งทําหน้าที่ในการให้บริการ หรือให้คําแนะนําในการขอเข้าตรวจดู หรือขอข้อมูลข่าวสารของสํานักงาน ก.พ.ข้อ ๕ ให้เลขาธิการ ก.พ. รักษาการตามระเบียบนี้ และให้มีอํานาจออกประกาศหรือ คําสั่งเพื่อประโยชน์ในการปฏิบัติตามระเบียบนี้ ในกรณีที่มีปัญหาเกี่ยวกับการปฏิบัติตามระเบียบนี้ ให้เลขาธิการ ก.พ. เป็นผู้วินิจฉัยชี้ขาดคําวินิจฉัยนั้นให้เป็นที่สุดหมวด ๑ คณะกรรมการข้อมูลข่าวสารของสํานักงาน ก.พ.-----------------------ข้อ ๖ ให้มีคณะกรรมการข้อมูลข่าวสารของสํานักงาน ก.พ. ประกอบด้วย (1) รองเลขาธิการ ก.พ. ซึ่งเลขาธิการ ก.พ. มอบหมายเป็นประธานกรรมการ (2) ผู้อํานวยการสํานักที่เทียบได้ไม่ต่ํากว่ากอง และข้าราชการสํานักงาน ก.พ. ที่เลขาธิการ ก.พ.มอบหมายจํานวนไม่เกินห้าคนเป็นกรรมการ (3) ผู้อํานวยการสํานักงานเลขาธิการเป็นกรรมการและเลขานุการ และให้มีผู้ช่วยเลขานุการ ตามความจําเป็นข้อ ๗ ให้คณะกรรมการมีอํานาจหน้าที่ ดังต่อไปนี้ (1) กําหนดหลักเกณฑ์ หรือมาตรการเกี่ยวกับการบริหาร การจัดระบบการขออนุญาต และ การบริการข้อมูลข่าวสารของสํานักงาน ก.พ. (2) กําหนดประเภทข้อมูลข่าวสารของสํานักงาน ก.พ. ที่เปิดเผยได้ (3) พิจารณาวินิจฉัยปัญหาหรืออุปสรรค รวมทั้งเสนอแนวทางในการแก้ไขปัญหาหรืออุปสรรค ที่เกิดขึ้นอันเนื่องมาจากการดําเนินการตามระเบียบนี้ (4) หน้าที่อื่นตามที่เลขาธิการ ก.พ. มอบหมายข้อ ๘ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงจะเป็นองค์ประชุม ในการประชุมถ้าประธานไม่อยู่ในที่ประชุม หรือไม่อาจปฏิบัติหน้าที่ได้ ให้กรรมการที่มาประชุม เลือกกรรมการคนหนึ่งเพื่อทําหน้าที่ประธานในที่ประชุม การวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงขาดหมวด ๒ การจัดระบบข้อมูลข่าวสาร-------------------------ข้อ ๙ ให้หน่วยงานในสังกัดจัดส่งข้อมูลข่าวสารของราชการตามมาตรา 9 แห่งพระราชบัญญัติ ข้อมูลข่าวสารของราชการ พ.ศ. 2550 ที่อยู่ในความรับผิดชอบให้สํานักงานเลขาธิการทุกเดือน (ถ้ามี) เพื่อรวบรวมและจัดระบบข้อมูลข่าวสารไว้ให้ประชาชนเข้าตรวจดู ณ ศูนย์ข้อมูลข่าวสารของสํานักงาน ก.พ. ทั้งนี้ รายละเอียดของข้อมูลข่าวสารที่จัดส่ง ให้เป็นไปตามประกาศของคณะกรรมการข้อ ๑๐ ในการดําเนินการตามข้อ 1 ให้หน่วยงานในสังกัดจัดให้มีเจ้าหน้าที่เพื่อควบคุม ดูแล ตรวจสอบ ติดตาม และประสานงานในการดําเนินการให้เป็นไปด้วยความเรียบร้อยและเป็นปัจจุบันอยู่เสมอหมวด ๓ การขอ การบริการข้อมูลข่าวสาร และการอนุญาต------------------------------ข้อ ๑๑ ผู้ใดประสงค์จะขอตรวจดู หรือขอถ่ายสําเนาข้อมูลข่าวสารของสํานักงาน ก.พ. ให้ติดต่อ ที่ศูนย์ข้อมูลข่าวสารของสํานักงาน ก.พ. ซึ่งตั้งอยู่ที่ห้องสมุด อาคารสํานักงาน ก.พ. จังหวัดนนทบุรี เพื่อยื่นคําขอเป็นหนังสือตามท้ายระเบียบนี้ ต่อเจ้าหน้าที่ในวันและเวลาราชการ ให้เจ้าหน้าที่ซึ่งได้รับคําขอ ตรวจสอบข้อมูลข่าวสารตามคําขอนั้น ว่าเป็นข้อมูลที่อยู่ใน ความครอบครองหรือควบคุมของสํานักงาน ก.พ. หรือไม่ และให้ดําเนินการดังต่อไปนี้ (1) ในกรณีที่ข้อมูลข่าวสารตามคําขอ เป็นข้อมูลที่อยู่ในศูนย์ข้อมูลข่าวสารของสํานักงาน ก.พ. ให้เจ้าหน้าที่เสนอเรื่องต่อผู้อํานวยการสํานักงานเลขาธิการพิจารณาอนุญาตให้ตรวจดู หรือให้ทําสําเนา หรือให้ทําสําเนาที่มีคํารับรองถูกต้องของข้อมูลข่าวสารนั้น ๆ (2) ในกรณีที่ข้อมูลข่าวสารตามคําขอ อยู่ในความครอบครองหรือครบคุมดูแลของหน่วยงาน ในสังกัดให้เจ้าหน้าที่ส่งเรื่องตามคําขอไปยังหน่วยงานในสังกัดเพื่อพิจารณาโดยไม่ชักช้า และให้หัวหน้า หน่วยงานในสังกัด หรือผู้ซึ่งหัวหน้าหน่วยงานในสังกัดมอบหมายเป็นผู้มีอํานาจในการพิจารณาอนุญาต ให้ตรวจดู หรือให้ทําสําเนา หรือให้ทําสําเนาที่มีคํารับรองถูกต้องของข้อมูลข่าวสาร สําหรับข้อมูลข่าวสาร ที่อยู่ในความครอบครองหรือควบคุมดูแลของหน่วยงานของตน (3) ในกรณีที่ข้อมูลข่าวสารนั้น เป็นข้อมูลที่อยู่ในความครอบครองหรือควบคุมดูแลของหน่วยงาน ของรัฐแห่งอื่น ให้เจ้าหน้าที่ให้คําแนะนําเพื่อไปยื่นคําขอต่อหน่วยงานของรัฐที่ควบคุมดูแลข้อมูลข่าวสารนั้น โดยไม่ชักช้า กรณีข้อมูลข่าวสารตามวรรคสอง (2) หากไม่อาจวินิจฉัยได้ว่าข้อมูลข่าวสารใดเป็นข้อมูลข่าวสาร ที่เปิดเผยได้หรือไม่ ให้หัวหน้าหน่วยงานในสังกัดเสนอเรื่องพร้อมความเห็นต่อคณะกรรมการ เพื่อพิจารณาวินิจฉัย เมื่อคณะกรรมการ พิจารณาแล้วมีมติไม่เปิดเผยข้อมูลข่าวสาร ให้แจ้งมติพร้อมเหตุผล ให้ผู้ยื่นคําขอทราบ และแจ้งให้ทราบถึงสิทธิและกําหนดเวลาในการอุทธรณ์ต่อคณะกรรมการวินิจฉัย การเปิดเผยข้อมูลข่าวสารข้อ ๑๒ ในกรณีผู้มีอํานาจอนุญาต มีคําสั่งให้เปิดเผยข้อมูลข่าวสาร ให้เจ้าหน้าที่ซึ่งรับผิดชอบ ข้อมูลข่าวสารนั้น ๆ อนุญาตให้ผู้ยื่นคําขอเข้าตรวจดู หรือจัดทําสําเนา หรือจัดทําสําเนาที่มีคํารับรอง ถูกต้องของข้อมูลข่าวสารตามคําขอ ภายในวันทําการนั้น ถ้าไม่อาจดําเนินการภายในวันทําการนั้น ถ้าไม่อาจดําเนินการภายในวันทําการนั้น ให้แจ้งกําหนดวันและเวลาเพื่อผู้ยื่นคําขอมารับ แต่ต้องไม่เกินสิบห้าวันทําการ ในกรณีที่มีเหตุผล ความจําเป็น อาจขยายระยะเวลาออกไปได้แต่ต้องไม่เกินสามสิบวันทําการ ในกรณีผู้ยื่นคําขอดําเนินการยื่นคําขอทางไปรษณีย์ ให้จัดส่งข้อมูลทางไปรษณีย์ลงทะเบียน ตอบรับ การให้บริการทางโทรสารให้ดําเนินการได้เฉพาะกรณีจําเป็นเร่งด่วน ทั้งนี้ ให้หัวหน้าหน่วยงานในสังกัดซึ่งเป็นผู้รับผิดชอบข้อมูลข่าวสารตามคําขอนั้น ๆ เป็นผู้พิจารณาอนุญาต การจัดทําสําเนาที่มีคํารับรองถูกต้องของข้อมูลข่าวสาร ให้เจ้าหน้าที่ซึ่งรับผิดชอบ ข้อมูลข่าวสารนั้น ๆ ในตําแหน่งประเภทวิชาการ ตั้งแต่ระดับชํานาญการขึ้นไปเป็นผู้รับรอง โดยให้ ลงลายมือชื่อพร้อมทั้งลงชื่อตัวบรรจง ตําแหน่ง และวัน เดือน ปี ที่รับรอง ไว้ที่ขอบล่างของหนังสือข้อ ๑๓ การเรียกเก็บค่าธรรมเนียมในการขอสําเนา หรือขอสําเนาที่มีคํารับรองถูกต้องของ ข้อมูลข่าวสาร ให้เป็นไปตามหลักเกณฑ์ที่คณะกรรมการกําหนด รายได้จากการเรียกเก็บค่าธรรมเนียมตามวรรคหนึ่งให้ปฏิบัติตามระเบียบของราชการข้อ ๑๔ ในกรณีที่เป็นข้อมูลข่าวสารที่สํานักงาน ก.พ. ได้จัดทําไว้ในระบบคอมพิวเตอร์ ผู้ขอเข้าตรวจดูข้อมูลข่าวสารสามารถตรวจดูได้ทาง Homepage ของสํานักงาน ก.พ. ที่ ข้อ ๑๕ ข้อมูลข่าวสารใดหากมีกฎหมาย ระเบียบ ประกาศ คําสั่ง หรือมติคณะรัฐมนตรี กําหนดวิธีปฏิบัติเกี่ยวกับการขอข้อมูลข่าวสารและการอนุญาตไว้เป็นพิเศษ ให้ปฏิบัติตามกฎหมาย ระเบียบ ประกาศ คําสั่ง หรือมติคณะรัฐมนตรีดังกล่าวด้วยผู้มีอํานาจลงนาม - ประกาศ ณ วันที่ 31 พฤษภาคม พ.ศ. 2561เมธินี เทพมณี เลขาธิการ ก.พ.เลขาธิการ ก.พ.